**ELŐTERJESZTÉS**

Tiszavasvári Város Önkormányzata

Képviselő-testületének

**2018. július 26-án tartandó**

**rendes ülésére**

Az előterjesztés tárgya:

**A közösségi együttélés alapvető szabályairól és ezek megszegésének következményeiről szóló rendelet megalkotásáról**

Melléklet: rendelet-tervezet

Az előterjesztés előadója: Badics Ildikó jegyző

Az előterjesztést készítette: Erdei Kolett köztisztviselő

Ügyiratszám: /2018.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 24. pontja |

Az ülésre meghívni javasolt szervek, személyek: -

Egyéb megjegyzés: -

Tiszavasvári, 2018. július 20.

**Erdei Kolett**

**témafelelős**

**Tiszavasvári Város Jegyzőjétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 e–mail: tvonkph@tiszavasvari.hu**

Témafelelős: Erdei Kolett

**ELŐTERJESZTÉS**

- a Képviselő-testülethez -

**A közösségi együttélés alapvető szabályairól és ezek megszegésének következményeiről szóló rendelet megalkotásáról**

**Tisztelt Képviselő-testület!**

Mint az Önök előtt bizonyára ismeretes, a közösségi együttélés szabályairól szóló rendelet megalkotásával lehetősége nyílt az önkormányzatnak a helyi életviszonyok által indokolt tényállások megállapítására, a helyi szabályozás fenntartására, és közigazgatási bírság kiszabására, mellyel a helyes magatartásra lehet ösztönözni.

1. **Előzmények**

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 51. § (4) bekezdése felhatalmazást adott 2012-ben a helyi önkormányzat képviselő-testületének, hogy rendeletben határozza meg a tiltott, közösségellenes magatartásokat, valamint a magatartás elkövetőjével szembeni közigazgatási bírság kiszabásának szabályait. Ezen felhatalmazás alapján alkotta meg Tiszavasvári Város Önkormányzata Képviselő-testülete a tiltott, kirívóan közösségellenes magatartásokról, a helyszíni és közigazgatási bírság kiszabásának szabályairól szóló 21/2012. (VII.02.) számú önkormányzati rendeletét.

Az Alkotmánybíróság 38/2012. (XI. 14.) AB. határozatban megállapította, hogy az Mötv. 51. § (4) bekezdése, valamint a 143. § (4) bekezdés e) pontja a jogalkotási felhatalmazás hiányosságai, a jogalkotással szembeni megfelelő garanciák hiánya és a bizonytalan tartalmú fogalomhasználat miatt alaptörvény-ellenes, ezért azokat 2012. november 15-ei hatállyal megsemmisítette.

Az Alkotmánybíróság döntésére figyelemmel a Képviselő-testület 2012. november 15.-ével hatályon kívül helyezte a tiltott, kirívóan közösségellenes magatartásokról, a helyszíni és közigazgatási bírság kiszabásának szabályairól szóló 21/2012. (VII.2.) önkormányzati rendeletét.

Ezt követően 2013. január 1. napján újabb jogalkotási felhatalmazás lépett életbe.

Magyarország Alaptörvénye a 32. cikk (1) bekezdés a) pontjában rögzíti a helyi önkormányzat azon jogát, hogy a helyi közügyek intézése körében törvény keretei között rendeletet alkosson.

Az Mötv. 8. § (1) bekezdése b) pontja alapján a helyi közösség tagjai a helyi önkormányzat alanyaként kötelesek betartani és betartatni a közösségi együttélés alapvető szabályait.

***Az Mötv. 8. § (2) bekezdése valamint a 143. § (4) bekezdés d) pontja felhatalmazza a helyi önkormányzat képviselő-testületét, hogy rendeletben határozza meg a közösségi együttélés alapvető szabályait, valamint ezek elmulasztásának jogkövetkezményei. Hatályba lépett Tiszavasvári Város Önkormányzata közösségi együttélés alapvető szabályairól és ezek megszegésének következményeiről szóló 37/2014. (XI.27.) önkormányzati rendelete.***

1. **Tiszavasvári Város Önkormányzata közösségi együttélés alapvető szabályairól és ezek megszegésének következményeiről szóló 37/2014. (XI.27.) önkormányzati rendelete**

A Mötv.-ben kapott **felhatalmazó rendelkezés alapján lehetősége nyílt az önkormányzatoknak**, - tekintettel az ,,új” szabálysértési törvényre (*a szabálysértésekről, a szabálysértési eljárásról és a szabálysértési nyilvántartási rendszerről szóló 2012. II. törvény*), ami szabálysértési tényállás megállapítását már csak törvényi szinten teszi lehetővé, önkormányzati rendeletben nem, - hogy **a legalapvetőbb szabályokat, amelyek szabályozatlanul maradtak rendeletbe foglalja és megszegésüket** - **szigorúan alkotmányos keretek között** – **szankcionálja.** Már a szabályozás megalkotásakor fennállt az alkalmazhatóság veszélye, az Mötv. sem tartalmazott részletes szabályozást arra vonatkozóan, hogy mi tekinthető közösségi együttélés szabályait sértő magatartásnak, hogyan szabályozhatóak azok a magatartások, amelyek nem valósítanak meg sem bűncselekményt, sem szabálysértést. Azonban olyan terület maradt szabályozatlanul, amelyet nem lehetett másként lefedni, így hatályba lépett Tiszavasvári Város Önkormányzata közösségi együttélés alapvető szabályairól és ezek megszegésének következményeiről szóló 37/2014. (XI.27.) önkormányzati rendelete (továbbiakban: Ör.).

A rendelet minden egyes pontja nagy jogterületet fed le, több jogszabályt érint. Figyelni kell a jogalkotás alapvető követelményeinek a megfelelőségére, ne terjeszkedjen túl a megalkotásra adott felhatalmazáson, összhangban legyen az érintett törvényi előírásokkal és az Alaptörvényben foglaltakkal, ugyanakkor olyan közösség ellenes magatartásokat szabályozzon, amelyek valóban indokoltak, szükségesek. Ne legyen olyan szankció, melyet magasabb szintű jogszabály alkalmaz.

1. **Módosítás, illetve egyes rendelkezések hatályon kívül helyezésének háttere**

**A jogalkotásról szóló 2010. évi CXXX. törvény 22. §** (1)-(2) bekezdése kimondja, hogy a jogalkalmazás és az utólagos hatásvizsgálat tapasztalatait is figyelembe véve a miniszter gondoskodik arról, hogy a tárgykört érintő új jogi szabályozás vagy módosítás megalkotása során, ennek hiányában e célból kiadott jogszabály keretében

*a)* az elavult, szükségtelenné vált,

*b)* a jogrendszer egységébe nem illeszkedő,

*c)* a szabályozási cél sérelme nélkül egyszerűsíthető, a jogszabály címzettjei számára gyorsabb, kevésbé költséges eljárásokat eredményező szabályozással felváltható,

*d)* a normatív tartalom nélküli, tartalmilag kiüresedett vagy egyébként alkalmazhatatlan, vagy

*e)* az indokolatlanul párhuzamos vagy többszintű szabályozást megvalósító,

a feladatkörébe tartozó jogszabályi rendelkezések **hatályon kívül helyezésére, illetve megfelelő módosítására kerüljön sor.** (2) Az **(1) bekezdés szerinti felülvizsgálat lefolytatásáról** az általa alkotott rendelet esetén a Magyar Nemzeti Bank elnöke, az önálló szabályozó szerv vezetője, az **önkormányzati rendelet esetén a jegyző gondoskodik.**

**A fentiek alapján a tartalmi dereguláció első lépéseként** – fenti szakaszban biztosított jogkörömben – **javaslom az alábbi közösségi együttélés alapvető szabályait felsoroló - és ezek megszegésének következményeit szankcionálni hivatott - egyes rendelkezések hatályon kívül helyezését, illetve módosítását, mivel más jogszabály által már szabályozott, valamint azok betartatása más jogszabály útján megoldható, úgy ezen magatartási szabályok szankcionálni rendelése szükségtelen és nem indokolt.**

A közösségi együttélés szabályairól szóló rendelet hatályon kívül helyezés miatt, **az általuk** **érintett terület nem marad szabályozatlanul**. Amikor ez a rendelet legelső alkalommal megalkotásra került eleve az összes hatályos önkormányzati rendeletben szabályozott szabálysértési tényállások összevágásával jött létre. Ettől az időponttól kezdve **szabálysértési tényállást nem alkothatott a testület, és egy új felhatalmazás alapján közigazgatási eljárásba rendelte kezelni,** elbírálni azokat a szabálysértéseket, melyekre korábban a szabálysértési törvény vonatkozott.

Mindebből adódóan, és tekintettel arra, hogy **a  két eljárási törvény merőben más jelleggel rendelkezik,** mivel a **jogalkotó célja eleve más egy hatósági, szolgáltató jellegű eljárási törvény, valamint egy eredetileg is szankcionálási jelleggel megalkotott büntető szemléletű eljárási törvény vonatkozásában**, ott adódtak az első nehézségek, hogy bizonyos tényállásokat, **szabálysértési elkövetési magatartásokat próbáltunk elbírálni közigazgatási eljárás keretében, közigazgatási bírsággal szankcionálni azokat.**

A **szabálysértési törvény lehetőséget adott az eljárás megszüntetésére abban az esetben** is, ha **az elkövető kiléte nem ismert**, az elkövetési magatartás nem szabálysértés, ez a közigazgatási eljárás alapján nem biztosított, azért sem biztosított, mert a **közösségi együttélés szabályait sértő magatartásokat, nem szabálysértési jellegű elkövetési magatartásokra találták ki,** azokat **a Btk., illetve a szabálysértési törvény keretein belül indokolt szabályozni, elbírálni.**

**A közösségi együttélés szabályainak megalkotására vonatkozó felhatalmazásban tehát az önkormányzatok többsége megoldást látott a kiüresedő szabálysértési tényállások további szankcionálása kapcsán, ez a megoldás azonban nem mutatkozik kivitelezhetőnek.**

A rendeletben foglalt magatartások vonatkozásában, azonban más jogszabályok útján biztosítható azok betartása. A jegyzői hatáskörbe tartozó birtokvédelem is idesorolható, mint eljárási forma, mely a birtokvédelmi eljárásról szóló **17/2015. (II. 16.) Korm. rendelet** alapján, **akit birtokától megfosztanak, vagy a birtoklásában zavarnak a jegyzőtől** **egy éven belül kérheti az eredeti állapot helyreállítását vagy a zavarás megszüntetését.**

Szintén idesorolható **a panaszokról és a közérdekű bejelentésekről szóló 2013. évi CLXV. törvény, mely szerint** az állami szervek és **a helyi önkormányzati szervek a panaszokat és a közérdekű bejelentéseket a törvény szerint kötelesek elintézni. A panasz** olyan kérelem, amely egyéni jog- vagy érdeksérelem megszüntetésére irányul, és elintézése nem tartozik más - így különösen bírósági, közigazgatási - eljárás hatálya alá. A panasz javaslatot is tartalmazhat**. A közérdekű bejelentés** olyan **körülményre hívja fel a figyelmet, amelynek orvoslása vagy megszüntetése a közösség vagy az egész társadalom érdekét szolgálja.** A közérdekű bejelentés javaslatot is tartalmazhat.Panasszal és közérdekű bejelentéssel bárki fordulhat a panasszal vagy a közérdekű bejelentéssel összefüggő tárgykörben eljárásra jogosult szervhez.

**Ezenkívül számtalan speciális anyagi és eljárási jogszabály is felsorolható, mint például: a hulladékról szóló 2012. évi CLXXXV. törvény, a környezet védelmének általános szabályairól szóló 1995. évi LIII. törvény, az élelmiszerláncról és hatósági felügyeletéről szóló 2008. évi XLVI. törvény, parlagfű elleni közérdekű védekezés végrehajtásának, valamint az állami, illetve a közérdekű védekezés költségei megállapításának és igénylésének részletes szabályairól szóló 221/2008. (VIII. 30.) Korm. rendelet, a települési önkormányzat jegyzőjének az állatok védelmével, valamint az állatok nyilvántartásával kapcsolatos egyes feladat- és hatásköreiről szóló 245/1998. (XII.31.) Korm. rendelet, stb.**

A rendelet alkalmazhatóságát vizsgálva csak az azóta eltelt időszakot figyelembe véve lehet, az elindított hatósági eljárások számát, milyen esetben született az Ör. rendelkezéseinek betartására vonatkozó olyan döntés, amely a jogkövető magatartást célozza, valamint hány esetben került sor az ügy megszüntetésére. Több esetben a tényállás tisztázásának hiányára hivatkozva lettek megszüntetve a közösségi együttélés szabályait megsértő személyek ellen indított eljárások.

**A rendeletünkben foglalt magatartások miatti eljárások önkormányzati hatósági ügynek minősülnek, az eljárás lefolytatására az új közigazgatási törvény,** *az általános közigazgatási rendtartásról szóló 2016. évi CL. törvény* **nem szabályozza a közigazgatási bírság intézményét,** **helyette** **a jogalkotó megalkotta** *a közigazgatási szabályszegések szankcióiról szóló 2017. évi CXXV. törvényt***, mely 2019. január 1. napjával lép hatályba**. **A jogszabály rendelkezései szerint, így az átmenetet képező 2018-as évben a 2018. január 1. napjától hatályos** *közigazgatási szabályszegések szankcióinak átmeneti szabályairól, valamint a közigazgatási eljárásjog reformjaival összefüggésben egyes törvények módosításáról és egy jogszabályok hatályon kívül helyezéséről szóló 2017. évi CLXXIX. törvény* **rendelkezéseit kell alkalmazni, mely törvény 2019. január 2. napján hatályát veszti.**

1. **Hatályon kívül helyezendő rendelkezések**

**IV.1. Szeszesital árusításával vagy közterületen**

**fogyasztással kapcsolatos szabályok**

1. **Közterületen történő alkoholfogyasztás:**

**A rendeletünkben az alábbiak szerint szerepel:**

*16.§ (1) bekezdése alapján a közösségi együttélés alapvető szabályait sértő magatartást követ el, aki közterületen vagy nyilvános helyen szemmel láthatóan olyan részeg, vagy önhibájából bódult állapotban tartózkodik, ami másokban megbotránkozást okoz*.

A közterületeken való alkoholfogyasztás vonatkozásában nem ismerünk magasabb szintű jogszabályt. **A kérdést a Szabs. tv. 200. § – a szabályozza**, eszerint szabálysértést követ el, aki *„a szeszes ital árusítására vagy a közterületen történő fogyasztására vonatkozó –* ***törvényben, kormányrendeletben vagy önkormányzati rendeletben meghatározott*** *– tilalmat megszegi”*. **Ilyen törvény vagy kormányrendelet, tilalom nincs, a szabályozás tehát önkormányzati hatáskör. A szeszesital közterületen történő fogyasztására vonatkozó tilalmat *a köztisztaság fenntartásáról szóló 16/2008. (V.28.) önkormányzati rendelet* már tartalmazza, melynek 9. § (1) bekezdése szerint közterületen szeszesital fogyasztása tilos.** A botrányos részegség közösség ellenes magatartás kapcsán több rendőri jelentést is kaptunk, ebben az esetben már a rendőrhatóság által észlelt és dokumentált közösség ellenes magatartásból kellett kiindulnunk. Azonban egy megküldött jelentés után, amely nem alkalmas a tények megállapítására, mivel ezen rendeletünk nem az alkoholfogyasztást tiltja közterületen, hanem azt, aki az alkoholfogyasztás miatt olyan magatartást tanúsít, amely másokban megbotránkozást okoz. A rendőri jelentésekből utólagosan nem minden esetben volt megállapítható a közösség ellenes magatartás. Nem tisztázható a ,,megbotránkozás” megtörténte, ami által megvalósulna a közösségi együttélés alapvető szabályainak megszegése, mint jogsértő cselekmény. A Büntető Törvénykönyvről szóló 2012. évi C. törvény szabályozza a garázdaság tényállását *-* ***339. §****(1) Aki olyan kihívóan közösségellenes, erőszakos magatartást tanúsít, amely alkalmas arra, hogy másokban megbotránkozást vagy riadalmat keltsen, ha súlyosabb bűncselekmény nem valósul meg, vétség miatt két évig terjedő szabadságvesztéssel büntetendő.* -, amely nagyfokú egyezőséget mutat a 16. § (1) bekezdésében foglaltakkal.

**A Szabs. törvény fentiekben hivatkozott rendelkezései alapján, amennyiben az önkormányzati rendelet tartalmaz tiltást a közterületen történő szeszes ital fogyasztására vonatkozóan, úgy megvalósul a tárgyi szabálysértési tényállás.**

**Így javaslom ezt a bekezdést hatályon kívül helyezni, mivel külön rendeletünk már tartalmazza a tiltást.**

1. **Szeszesital árusítása:**

**A szeszesital árusítására vonatkozó szabályozást a rendeletünk eszerint tartalmazza:** *16. § (2) A közösségi együttélés alapvető szabályait sértő magatartást követ el az a nagykorú személy, aki segítséget nyújt fiatalkorú személy részére szeszesital megvásárlásához-*,

**Javaslom hatályon kívül helyezni,** **mivel egy olyan magatartást kíván szankcionálni, melyet a** **Szabs. tv. 200. § (1)** bekezdése már tartalmaz, eszerint aki:

,,a) a szeszes ital árusítására vagy a közterületen történő fogyasztására vonatkozó – törvényben, kormányrendeletben vagy önkormányzati rendeletben meghatározott – tilalmat megszegi,

b) **vendéglátó üzletben tizennyolcadik életévét be nem töltött személy részére szeszes italt szolgál ki,**

c) a szeszes ital eladása során közterületen vagy nyilvános helyen szemmel láthatóan részeg állapotban lévő személynek szeszes italt szolgál ki,

d) közterületen vagy nyilvános helyen fiatalkorút szándékosan lerészegít, szabálysértést követ el.”

**IV.2. Környezetünk védelme, zajvédelem**

1. **Zajvédelem**

A zajvédelemre vonatkozó **szabályozást a rendelet 12. § (2) bekezdése az alábbiak szerint** tartalmazza: *A közösségi együttélés alapvető szabályait sértő magatartást követ el az a vendéglátó egység-, szórakozóhely üzemeltető, szabadtéri zene- és egyéb műsorjel szolgáltató, aki  
a) zene- és egyéb műsorjel-szolgáltatást május 15. és szeptember 15. közötti időszakban – a zajkibocsátási határérték megtartása mellett – 23 órától tovább biztosít, egyéb időszakban 22 órától tovább biztosít,  
b) zene- és egyéb műsorjel-szolgáltatást pénteken illetve szombaton – a zajkibocsátási határérték megtartása mellett – éjjel 2 órától tovább biztosít.*

**Javaslom ezen szakasz hatályon kívül helyezését,** mivel a **Szabs. törvény 195.§** -a szabályozza:

(1) Aki, lakott területen, az ott levő épületben, vagy az ahhoz tartozó telken, tömegközlekedési eszközön, továbbá természeti és védett természeti területen indokolatlanul zajt okoz, amely alkalmas arra, hogy mások nyugalmát, illetve a természeti vagy a védett természeti értéket zavarja, szabálysértést követ el.

(2) Az (1) bekezdésben meghatározott szabálysértés miatt a közterület-felügyelő, természeti és védett természeti területen a természetvédelmi őr és helyi jelentőségű védett természeti területen az önkormányzati természetvédelmi őr is szabhat ki helyszíni bírságot.

**A környezeti zaj és rezgés elleni védelem egyes szabályairól szóló 284/2007. (X. 29.) Korm. rendelet** kimondja, **hogy a zaj- és rezgésvédelmi ügyekben az elsőfokú hatósági jogkört a települési önkormányzat jegyzője,** a főváros esetében a kerületi önkormányzat jegyzője, a Fővárosi Önkormányzat által közvetlenül igazgatott terület tekintetében a fővárosi főjegyző **gyakorolja.**

**Fenti indoklásból kiderül, hogy a zajvédelem szabályozása a rendeletben felesleges, valamint szükségtelen, hiszen a jegyző, illetve a közterület-felügyelő is jogosult eljárni ezen kérdéskörökben.**

1. **Környezetünk védelme**

**Rendeletünk az alábbiakat tartalmazza:**

*12.§ (1) A közösségi együttélés alapvető szabályait sértő magatartást követ el, aki:  
a) a szennyvizet, akár saját területen kilocsol,  
b) az ásott kutat szennyezi, ásott kútba szennyvizet, veszélyes, mérgező hulladékot juttat,  
c) a meglévő vízelvezető árkot - ingatlanok előtti közterületen, kertekben - betölti, a víz lefolyását megakadályozza~~,~~  
d)a közparkok területére gépjárművel, segédmotoros-kerékpárral, lovas szekérrel behajt, parkol,  
e)lakott területre telepített fát, facsemetét rongál, kivág, megcsonkít vagy a fa telepítésére, fenntartására, kezelésére vonatkozó kötelezettségét nem teljesíti.*

**Javaslom a 12. § (1) bekezdés hatályon kívül helyezését, mivel a Szabs. tv. 187. §** (1) bekezdése alapján **természetvédelmi szabálysértést követ el,** aki a) a természetvédelmi államigazgatási szerv engedélyéhez vagy szakhatósági hozzájárulásához kötött tevékenységet engedély vagy szakhatósági hozzájárulás nélkül, vagy az engedélytől, szakhatósági hozzájárulástól eltérő módon végez vagy végeztet, vagy bejelentési kötelezettségének nem tesz eleget, **b) természeti területen - beleértve a védett természeti, Natura 2000 területet is - a természetvédelmi célokkal össze nem egyeztethető tevékenységet folytat, szemetel, a területet más módon szennyezi, tiltott helyen tartózkodik, engedély nélkül tüzet rak,** c) védett élő szervezet egyedét, származékát vagy barlangi képződményt jogellenesen megrongál, elvisz vagy elpusztít, illetve védett vagy fokozottan védett állatfaj egyedét élettevékenységében jelentős mértékben zavar, szabálysértést követ el. **A Szabs. tv. 245. §**(1) bekezdése **alapján vízszennyezést követ el,** aki ***a)*vízilétesítménybe, illetve felszíni vagy felszín alatti vízbe közvetlenül vagy közvetve szennyező anyagot juttat és ezáltal a vízkészletet felhasználásra alkalmatlanná teszi,** vagy a felhasználást veszélyezteti, ha környezetkárosítás egyébként nem állapítható meg, ***b)*a szennyvíz vagy a szennyezőanyag ártalommentes elhelyezését, illetve a felszíni vagy felszín alatti vízbe történő bevezetését nem a jogszabályban, a jogszabály alapján kiadott hatósági előírásban meghatározott módon valósítja meg, vagy olyan létesítményt üzemeltet, amely a vizek fertőzését vagy szennyezését okozhatja,** *c)*az ivóvízellátást, ásvány- vagy gyógyvízhasznosítást szolgáló, vagy ilyen célra kijelölt vizek, vízilétesítmények védőterületére, védőidomára, védősávjára a jogszabályban, a hatósági előírásokban meghatározott rendelkezéseket megszegi, vagy a védőterületet, védőidomot, védősávot érintő korlátozásokkal ellentétes tevékenységet folytat vagy ingatlan-használatot gyakorol,szabálysértést követ el. (2) Az (1) bekezdésben meghatározott szabálysértés miatt a természetvédelmi őr, az önkormányzati természetvédelmi őr, a hivatásos katsztrófavédelmi szerv erre felhatalmazott ügyintézője, a mezőőr vagy a halászati őr helyszíni bírságot szabhat ki.

**A vízgazdálkodásról szóló 1995. évi LVII. törvény 22.§** (1) bekezdés a) pontja értelmében az ingatlan tulajdonosa (használója) az ingatlant csak úgy hasznosíthatja, művelheti, hogy ezáltal a vizek természetes lefolyását ne akadályozza; a meder, valamint a parti és a part menti létesítmények és egyéb közcélú vízilétesítmények állapotát, üzemeltetését, fenntartását ne veszélyeztesse, továbbá a víz minőségét ne károsítsa.

**A nagyvízi meder, a parti sáv, a vízjárta és a fakadó vizek által veszélyeztetett területek használatáról, hasznosításáról, valamint a folyók esetében a nagyvízi mederkezelési terv készítésének rendjére és tartalmára vonatkozó szabályokról szóló 83/2014. (III. 14.) Korm. rendelet 4. §** (1) A parti sáv jogellenes használata, hasznosítása, különösen a meder és a part állagát, illetve a mederfenntartási munkák elvégzését jogellenesen akadályozó tevékenység vagy állapot esetén az ingatlan használója köteles a jogellenes állapotot megszüntetni és a jogszabálynak megfelelő állapotot helyreállítani, amelyre a fenntartó határidő tűzésével az ingatlan használóját felszólíthatja, **amennyiben az ingatlan használója nem tesz eleget, a fenntartó az illetékes vízügyi hatóság megkeresésével kezdeményezi a vízgazdálkodási szempontból káros állapot megszüntetésére irányuló hatósági eljárás megindítását.**

**IV.3. Egyes helyi közszolgáltatások kötelező igénybevétele**

**Rendeletünk az alábbiakat tartalmazza:**

***11. § (1)*** *A közösségi együttélés alapvető szabályait sértő magatartást követ el, aki:  
a) a kötelező közszolgáltatást nem veszi igénybe,  
b) a települési szilárd hulladékot nem szabványos gyűjtőedényben, vagy nem a szolgáltató által rendszeresített zsákban helyezi ki elszállításra,  
c) a rendszeresített hulladékgyűjtő edénybe veszélyes hulladékot, építési-bontási törmeléket, termőföldet, szennyezetlen talajt, kőtörmeléket helyez el,  
d) a gyűjtőedényben a dolgozók testi épségét, a szállító eszközök műszaki állapotát veszélyeztető anyagot vagy folyékony hulladékot helyez el,    
e) a gyűjtőedény tisztántartásáról,karbantartásáról nem gondoskodik,  
f) a települési szilárd hulladék tulajdonosa a hulladékot a szelektív hulladékgyűjtő szigeten a felirattól eltérően helyezi el,  
g) saját tulajdonú ingatlanon települési szilárd hulladékot halmoz fel,  
h) a szelektív gyűjtés céljára kihelyezett gyűjtőedényben más hulladékot helyez el.*

**Javaslom a 11. § hatályon kívül helyezést**, mivel a **hulladékról szóló 2012. évi CLXXXV. törvény** részletesen szabályozza, illetve lefedi az általunk is szabályozottakat. **A hulladékról szóló törvény 31. §** (1) A hulladékbirtokos gondoskodik a hulladék kezeléséről. (2) A hulladékbirtokos a hulladék kezeléséről az általa üzemeltetett hulladékkezelő létesítményben vagy berendezéssel végzett előkezelő, hasznosító vagy ártalmatlanító eljárás, a hulladék hulladékkezelőnek történő átadása, *c)* a hulladék szállítónak történő átadása, a hulladék gyűjtőnek történő átadása, a hulladék közvetítőnek történő átadása, a hulladék kereskedőnek történő átadása, a hulladék közszolgáltatónak történő átadása – ideértve a hulladék hulladékgyűjtő ponton vagy hulladékgyűjtő udvarban történő átadásának esetét is –, vagy a hulladék átvételi helyen, illetve az átvételre kötelezettnek történő átadása útján gondoskodik. **61. §** (1) Hulladéktól a 31. §-ban meghatározottakra figyelemmel, csak kijelölt vagy arra fenntartott helyen, a környezet veszélyeztetését kizáró módon lehet megválni. Nem mentesül a hulladék birtokosára, illetve tulajdonosára vonatkozó szabályok alól az, aki a birtokában, illetve tulajdonában lévő hulladéktól nem az e törvényben meghatározott kötelezettségek teljesítésével válik meg. **39. § (1) Az ingatlanhasználó az érintett ingatlan területén képződő települési hulladékot elkülönítetten gyűjti, és azt – a (2) és (3) bekezdésben foglalt kivétellel – a közszolgáltatónak rendszeres időközönként átadja.** (2) A természetes személy ingatlanhasználó a települési hulladék részét képező elkülönítetten gyűjtött hulladékot – kormányrendeletben, miniszteri rendeletben vagy a települési önkormányzat (Budapesten a fővárosi önkormányzat) rendeletében meghatározott feltételek szerint – hulladékgyűjtő pontra, hulladékgyűjtő udvarba, átvételi helyre vagy a közszolgáltatás körébe tartozó hulladékot kezelő hulladékkezelő létesítménybe szállíthatja, és ott a jogosultnak átadhatja vagy gyűjtőedényben elhelyezheti. E jogot a természetes személy ingatlanhasználó csak úgy gyakorolhatja, ha a hulladékgazdálkodási közszolgáltatási díjat a Koordináló szerv részére megfizette. **86.§** (1) bekezdés a) pontja, aki (amely) a hulladékgazdálkodással kapcsolatos jogszabály, közvetlenül alkalmazandó uniós jogi aktus vagy hatósági határozat előírásait megsérti, azt a környezetvédelmi hatóság hulladékgazdálkodási bírsággal kapcsolatos részletes szabályokról szóló kormányrendelet szerint hulladékgazdálkodási bírság megfizetésére kötelezi. **A hulladékgazdálkodási bírságot a hulladékgazdálkodási bírság mértékéről, valamint kiszabásának és megállapításának módjáról szóló 271/2001. (XII. 21.) Korm. rendelet** 2. § (1) bekezdése értelmében bírság kiszabására a **települési önkormányzat jegyzője jogosult.**

**A Szabs. törvény 196. §** (1) Aki

*a)* a **közterületen, a közforgalom céljait szolgáló épületben, vagy közforgalmú közlekedési eszközön szemetel, ezeket beszennyezi**,

*b)* a felügyelete alatt lévő állat által az *a)* pontban megjelölt helyen okozott szennyezés megszüntetéséről nem gondoskodik,

szabálysértést követ el.

(2) Aki települési hulladékot a közterületen engedély nélkül lerak, elhelyez, vagy nem a kijelölt lerakóhelyen rak le vagy helyez el, szabálysértést követ el.

(3) Az (1) és (2) bekezdésekben meghatározott szabálysértés miatt a közterület-felügyelő, természeti és védett természeti területen a természetvédelmi őr, helyi jelentőségű védett természeti területen az önkormányzati természetvédelmi őr, az önkormányzat közigazgatási területéhez tartozó termőföldeken a mezőőr is szabhat ki helyszíni bírságot.

**IV. 4. Állattartás**

**A rendeletünk az alábbiak szerint szabályozza az állattartást:**

***10. § (1)****A közösségi együttélés alapvető szabályait sértő magatartást követ el, aki:  
a) a felügyelete alatt álló háziállatot úgy visz vagy bocsát közterületre vagy nyilvános helyre, hogy nem tart magánál az állat ürülékének feltakarítására szolgáló megfelelő eszközt, az állat ürülékét nem takarítja fel,  
b) úgy tartja állatát, hogy az a többlakásos lakóépületek közös használatú helyiségeit, a lakások erkélyét, teraszát szennyezi,  
c) a tulajdonában lévő vagy felügyelete alatt álló eb más tulajdonában lévő magánterületre való átjutását lehetővé teszi,  
d) lakóház közös használatú helyiségében vagy épületrészében,udvarán,liftben a tulajdonában lévő vagy felügyelete alatt álló állat által okozott szennyeződést nem távolítja el,  
e) aki nem gondoskodik az állatok tartására szolgáló helyiség rendszeres takarításáról és fertőtlenítéséről, az állattartó épületekben és környezetükben a rovarok és rágcsáló rendszeres irtásáról,  
f) aki zárt rendszerű állattartás esetén nem gondoskodik a trágyalé zárt szivárgásmentes gyűjtéséről,  
g) nem biztosítja ingatlanán az állattartási szabályok ellenőrzésének lehetőségét.*

**Javaslom a 10. § hatályon kívül helyezését, mivel az alábbi jogszabályok által lefedettek:**

**A Szabs. törvény 193. § (1)** bekezdése szerint, aki a felügyelete álló kutyát

a**) a település belterületén felügyelet nélkül bocsátja közterületre, vagy kóborolni hagyja,**

**b) természeti és védett természeti területen, vagy vadászterületen – a vadászkutya és a triflakereső kutya kivételével – póráz nélkül elengedi vagy kóborolni hagyja,**

**c) szájkosár és póráz nélkül közforgalmú közlekedési eszközön – vakvezető, illetve mozgáskorlátozottakat segítő kutya kivételével – szállítja,**

**d) élelmiszer-elárusító üzletbe, közfürdő területére vagy játszótérre – vakvezető, illetve mozgáskorlátozottakat segítő kutya kivételével – beenged, illetőleg bevisz,**

**szabálysértést követ el.**

(2) Aki veszélyes ebét nem zárt helyen tartja, vagy nem helyez el a ház (lakás) bejáratán a veszélyes ebre utaló megfelelő figyelmeztető táblát, szabálysértést követ el.

(3) Az (1) és (2) bekezdésben meghatározott szabálysértés miatt a közterület-felügyelő, természeti és védett természeti területen a természetvédelmi őr, helyi jelentőségű védett természeti területen az önkormányzati természetvédelmi őr, továbbá a mezőőr is szabhat ki helyszíni bírságot.

**Az állatok védelméről és kíméletéről szóló 1998. évi XXVIII. törvény**

**5. §** (1) **Az állattartó gondoskodni köteles az állat megfelelő és biztonságos elhelyezéséről, szakszerű gondozásáról, szökésének megakadályozásáról.**

**(6)A kedvtelésből tartott állat ürülékét az állattartó a közterületről köteles eltávolítani.**

**43. §** (1) Aki tevékenységével vagy mulasztásával az állatok védelmére, kíméletére vonatkozó jogszabály vagy hatósági határozat előírását megsérti vagy annak nem tesz eleget, magatartásának súlyához, ismétlődéséhez, és különösen az állatnak okozott sérelem jellegéhez, időtartamához igazodó mértékű állatvédelmi bírságot köteles fizetni.

(2) Az állatvédelmi bírságot az állatvédelmi hatóság szabja ki.

**A földművelésügyi hatósági és igazgatási feladatokat ellátó szervek kijelöléséről szóló 383/2016. (XII. 2.) Korm. rendelet 5. § (1) bekezdés f)**pontja szerint állatvédelmi hatóságként a települési önkormányzat jegyzőjét, fővárosban a kerületi önkormányzat jegyzőjét, a Fővárosi Önkormányzat által közvetlenül igazgatott terület tekintetében a fővárosi főjegyzőt (a továbbiakban együtt: jegyző) jelöli ki.

Továbbá megjegyzendő, hogy bírság kiszabása mellett, vagy helyett a hiányosságok kijavítására, pótlására (esetlegesen új kerítés építésére) vonatkozó kötelezés is előírható.

A vizek mezőgazdasági eredetű nitrátszennyezéssel szembeni védelméhez szükséges cselekvési program részletes szabályairól, valamint az adatszolgáltatás és nyilvántartás rendjéről szóló 59/2008. (IV. 29.) FVM rendelet részletesen szabályozza, hogy állattartás esetén, az állattartó telepen képződött trágyát miként kell gyüjteni, tárolni. **Hatósági intézkedésekre vonatkozó szabályokat a vizek mezőgazdasági eredetű nitrátszennyezéssel szembeni védelméről szóló 27/2006. (II. 7.) Korm. rendelet tartalmazza.**

**Az FVM rendelet 8. § (1)bekezdése kimondja, hogy állattartó telepen képződött trágyát a (2)-(11) bekezdések szerint kialakított trágyatárolóban kell gyűjteni a külön jogszabályban meghatározott időpontot követően.** A (2)-(11) bekezdésekben foglalt **előírásoktól eltérni abban az esetben lehet, ha az állattartó a tartási hely szerint illetékes vízvédelmi hatóságnak bejelenti és igazolja,** és ezt e rendelet szerinti adatszolgáltatása **során jelenti, hogy a trágya közvetlen termőföldön történő felhasználását továbbiakban nitrátérzékeny területen nem folytatja**, azaz a keletkező trágya meghatározott időközönként felhasználásra vagy feldolgozásra kerül, így különösen komposzt, fermentálási vagy biogázüzem alapanyagként.

**A települési önkormányzat jegyzőjének az állatok védelmével, valamint az állatok nyilvántartásával kapcsolatos egyes feladat- és hatásköreiről 245/1998. (XII. 31.) Korm. rendelet szabályozza az állatok védelmével összefüggő feladatok ellátását. Ezen Kom. rendelet 7. § (1) bekezdése kimondja, hogy járási hivatal, illetve a jegyző az állatvédelemre, valamint az állattartásra vonatkozó szabályok megsértése esetén - a (2) bekezdés szerinti állatok kivételével - az állattartást korlátozhatja, megtilthatja.**

**IV.5. Kereskedelmi és vendéglátási tevékenység**

**A rendeletünk az alábbiakat tartalmazza:**

*8. § (1) A közösségi együttélés alapvető szabályait sértő magatartást követ el a kereskedelmi és vendéglátási tevékenység körében, aki:  
a) közterület-használati hozzájárulás nélkül vagy attól eltérő módon alkalmi és mozgóárusítást;  
b) az üzletek éjszakai nyitvatartási rendjével kapcsolatos előírásokat és kötelezettségeket megszegi;  
c) vendéglátó-helyiséghez tartozó teraszt, előkertet közterület-használati hozzájárulás nélkül vagy attól eltérő módon létesít, működtet;  
d) közterületen nem árusítható terméket értékesít, közterületen állatot forgalmaz,  
e) közterületen zajkeltésre alkalmas hangosító berendezést elhelyez és működtet, vagy közterületen olyan helyhez kötött hangosító berendezést üzemeltet, amely nincs összefüggésben jogszerűen folytatott ipari, kereskedelmi, szolgáltató tevékenységgel - az engedélyezett közterületi rendezvény keretében történő zeneszolgáltatás kivételével - és amely indokolatlanul zavarja mások nyugalmát.*

**Javaslom ezen szakaszt (1) bekezdését tartalmazó a), c), d), e) pontjait hatályon kívül helyezni mivel a Szabs. törvény az alábbiakat tartalmazza: 200/A. §** (1) Aki közterületen a közterület tulajdonosának hozzájárulása nélkül árusít, szabálysértést követ el.

(2) Az (1) bekezdésben meghatározott szabálysértés miatt a közterület-felügyelő is szabhatki helyszíni bírságot.

**A 195. §** -a szabályozza a **csendháborítást: (1) Aki, lakott területen, az ott levő épületben, vagy az ahhoz tartozó telken, tömegközlekedési eszközön, továbbá természeti és védett természeti területen indokolatlanul zajt okoz, amely alkalmas arra, hogy mások nyugalmát, illetve a természeti vagy a védett természeti értéket zavarja, szabálysértést követ el.** (2) Az (1) bekezdésben meghatározott szabálysértés miatt a közterület-felügyelő, természeti és védett természeti területen a természetvédelmi őr és helyi jelentőségű védett természeti területen az önkormányzati természetvédelmi őr is szabhat ki helyszíni bírságot.

**A környezeti zaj és rezgés elleni védelem egyes szabályairól szóló 284/2007. (X. 29.) Korm. rendelet** kimondja, hogy a zaj- és rezgésvédelmi ügyekben az elsőfokú hatósági jogkört a települési önkormányzat jegyzője, a főváros esetében a kerületi önkormányzat jegyzője, a Fővárosi Önkormányzat által közvetlenül igazgatott terület tekintetében a fővárosi főjegyző gyakorolja.

**IV.6. Temető rendje**

**A rendeletünk az alábbiakat szabályozza:**

***14. § (1)*** *A közösségi együttélés alapvető szabályait sértő magatartást követ el, aki:  
a) síremlék fenntartási, - gondozási kötelességének nem tesz eleget,  
b) temetőben nem a hely csendjének, a kegyeletnek megfelelő magatartást tanúsít,  
c) sírhelyek gondozása során keletkezett szemetet a sírhelyek között tárolja, azt nem a szeméttárolóban helyezi el,  
d) temető területére kutyát visz be,   
e) sorok közötti átjárást növényzet telepítésével akadályozza.*

**A Büntető törvénykönyvről szóló 2012. évi C. törvény szabályozza a kegyeletsértést, miszerint,** aki halottat vagy emlékét a 226. vagy a 227. §-ban meghatározott módon meggyalázza, vétség miatt az ott meghatározott büntetéssel büntetendő.

**A Szabs. törvény 195. §** -a **is szabályozza a csendháborítást**: (1) Aki, lakott területen, az ott levő **épületben, vagy az ahhoz tartozó telken, tömegközlekedési eszközön, továbbá természeti és védett természeti területen indokolatlanul zajt okoz,** amely alkalmas arra, hogy mások nyugalmát, illetve a természeti vagy a védett természeti értéket zavarja, szabálysértést követ el. (2) Az (1) bekezdésben meghatározott szabálysértés miatt a közterület-felügyelő, természeti és védett természeti területen a természetvédelmi őr és helyi jelentőségű védett természeti területen az önkormányzati természetvédelmi őr is szabhat ki helyszíni bírságot.

**A hulladékról szóló törvény 31. §** (1) A hulladékbirtokos gondoskodik a hulladék kezeléséről. (2) A hulladékbirtokos a hulladék kezeléséről az általa üzemeltetett hulladékkezelő létesítményben vagy berendezéssel végzett előkezelő, hasznosító vagy ártalmatlanító eljárás, a hulladék hulladékkezelőnek történő átadása, *c)* a hulladék szállítónak történő átadása, a hulladék gyűjtőnek történő átadása, a hulladék közvetítőnek történő átadása, a hulladék kereskedőnek történő átadása, a hulladék közszolgáltatónak történő átadása – ideértve a hulladék hulladékgyűjtő ponton vagy hulladékgyűjtő udvarban történő átadásának esetét is –, vagy a hulladék átvételi helyen, illetve az átvételre kötelezettnek történő átadása útján gondoskodik. **61. § (1) Hulladéktól a 31. §-ban meghatározottakra figyelemmel, csak kijelölt vagy arra fenntartott helyen, a környezet veszélyeztetését kizáró módon lehet megválni.** Nem mentesül a hulladék birtokosára, illetve tulajdonosára vonatkozó szabályok alól az, aki a birtokában, illetve tulajdonában lévő hulladéktól nem az e törvényben meghatározott kötelezettségek teljesítésével válik meg.

A Városi köztemető magánterület, a temetőnek van saját szabályzata, melyben szabályozva vannak pl. a gondozási kötelezettségek, vagy a nyitva tartás rendje. A temető üzemeltetését a Tiva-Szolg Nonprofit Kft. látja el.

**A Szabs. tv. 177. § (1) Aki**

*a)*ötvenezer forintot meg nem **haladó értékre lopást,** sikkasztás**t, jogtalan elsajátítást, orgazdaságot,**

***b)*** ötvenezer forintot meg nem haladó kárt okozva csalást**, szándékos rongálást,**

***c)***ötvenezer forintot meg nem haladó vagyoni hátrányt okozva hűtlen kezelést

követ el, úgyszintén, aki e cselekmények elkövetését megkísérli, szabálysértést követ el.

(2) Aki idegen, nem gépi meghajtású járművet mástól azért vesz el, hogy jogtalanul használja, szabálysértést követ el.

(2a) Aki földmérési jelet vagy az államhatár megjelölésére szolgáló jelet elvisz, áthelyez vagy elmozdít, szabálysértést követ el.

(3) Aki a **kulturális örökség védett elemeit, a megye-, város-, községhatár vagy a birtokhatár megjelölésére szolgáló hivatalos jelet vagy létesítményt, tömegközlekedési vagy távközlési eszközt, közúti jelzést, parkot vagy ahhoz tartozó felszerelést, természetvédelmi hatósági és tájékoztató táblát vagy egyéb közérdeket szolgáló jelet vagy létesítményt gondatlanul megsemmisít, megrongál, elvisz, áthelyez vagy elmozdít, szabálysértést követ el.**

(4) Az (1) bekezdés *a)*pontjában meghatározott szabálysértés miatt a közterület-felügyelő, az erdészeti hatóság arra felhatalmazott ügyintézője, a halászati őr, valamint a mezőőr, a természeti, védett természeti és Natura 2000 területeken a természetvédelmi őr, helyi jelentőségű védett természeti területen az önkormányzati természetvédelmi őr is szabhat ki helyszíni bírságot.

(5) Az (1) és (2) bekezdésben meghatározott szabálysértés miatt szabálysértési eljárásnak csak magánindítványra van helye, ha a sértett az elkövető hozzátartozója.

(6) Az elkövetési érték, kár, illetve okozott vagyoni hátrány összegének megállapítása céljából érték-egybefoglalásnak van helye, ha az eljárás alá vont személy az (1) bekezdés *a)-c)*pontjában meghatározott ugyanolyan cselekményt több alkalommal, legfeljebb egy éven belül követte el és ezeket együttesen bírálják el. Nincs helye érték-egybefoglalásnak, ha az üzletszerű elkövetés megállapítható.

**IV.7.** **Az egyes területek helyi jelentőségű**

**védett természeti területté nyilvánításáról**

**A rendeletünk az alábbiakat szabályozza:**

***13.§ (1)****A közösségi együttélés alapvető szabályait sértő magatartást követ el, aki:  
a) az egyes területek helyi jelentőségű védett természeti területté nyilvánításáról szóló önkormányzati rendeletben védett természeti területté nyilvánított területen olyan tevékenységet folytat, amely a Kastély erdő állapotát közvetlen vagy közvetett módon a természetvédelmi célokkal ellentétesen megváltoztatja vagy veszélyezteti,  
b) az egyes területek helyi jelentőségű védett természeti területté nyilvánításáról szóló önkormányzati rendeletben védett természeti területté nyilvánított védett terület tulajdonosa, kezelője, aki a természetvédelmi hatóságnak a védett természeti terület oltalmával, annak tudományos megismerése vagy bemutatása érdekében végzett tevékenységével, így különösen annak bemutatásával, állapotának ellenőrzésével, és a hatósági tájékoztatóval, valamint eligazító táblák elhelyezésével szemben fennálló tűrési kötelezettségének nem tesz eleget.*

**Javaslom a 13. § hatályon kívül helyezését, mivel a Szabs. tv. 187. §** (1) bekezdése alapján **természetvédelmi szabálysértést követ el,** aki a) a természetvédelmi államigazgatási szerv engedélyéhez vagy szakhatósági hozzájárulásához kötött tevékenységet engedély vagy szakhatósági hozzájárulás nélkül, vagy az engedélytől, szakhatósági hozzájárulástól eltérő módon végez vagy végeztet, vagy bejelentési kötelezettségének nem tesz eleget, **b) természeti területen - beleértve a védett természeti, Natura 2000 területet is - a természetvédelmi célokkal össze nem egyeztethető tevékenységet folytat, szemetel, a területet más módon szennyezi, tiltott helyen tartózkodik, engedély nélkül tüzet rak,** c) védett élő szervezet egyedét, származékát vagy barlangi képződményt jogellenesen megrongál, elvisz vagy elpusztít, illetve védett vagy fokozottan védett állatfaj egyedét élettevékenységében jelentős mértékben zavar, szabálysértést követ el.

**IV.8. A plakátok hirdetmények elhelyezésének rendje**

**A rendeletünk az alábbiakat szabályozza:**

*7. § (1) A közösségi együttélés alapvető szabályait sértő magatartást követ el a plakátok hirdetmények elhelyezésének rendje körében, aki hirdetményt nem a hirdetmények és plakátok közterületen történő elhelyezéséről szóló önkormányzati rendeletben meghatározott hirdetőfelületen helyez el vagy az idejétmúlt vagy megrongálódott hirdetményt az azon feltüntetett rendezvény, műsor, program megvalósulását követő 7 napon belül nem távolítja el.  
(2)   Amennyiben ezen személy nem állapítható meg, úgy a közösségi együttélés alapvető szabályait sértő magatartás elkövetőjének azt kell tekinteni, akinek érdekében a hirdetmény elhelyezésre került.*

**Javaslom a 7. § hatályon kívül helyezését, mivel a településképvédelméről szóló 2016. évi LXXIV. törvény az alábbiakat tartalmazza:**

**11/E. §** **(1)** **Aki idegen vagyontárgyon a tulajdonos, a bérlő, illetve állami vagy önkormányzati tulajdonban lévő vagyontárgy esetén a vagyonkezelői jog gyakorlójának hozzájárulása nélkül plakátot helyez el (tartósan rögzít), közigazgatási bírsággal sújtható**. **(2)** A közigazgatási bírság kiszabására a közterület-felügyelet jogosult. **(3)** Ha a helyszíni intézkedés alkalmával az (1) bekezdés szerinti természetes személy a jogsértést teljes mértékben elismeri, a (2) bekezdés szerinti eljáró hatóság helyszíni bírságot szabhat ki. **(4)** A közigazgatási bírság összege 10 000 forinttól 200 000 forintig terjedhet. A helyszíni bírság összege 5 000 forinttól 100 000 forintig terjedhet. **(5)** A közigazgatási bírság, a helyszíni bírság kiszabása során a (2) bekezdés szerinti eljáró hatóság a közigazgatási bírság, a helyszíni bírság mértékét korlátlanul enyhítheti vagy a jogsértő magatartás csekély súlya miatt a kiszabását mellőzheti, feltéve, hogy a jogsértő magatartást tanúsító személy a plakátot nyomban eltávolítja. **(6)** A végleges döntéssel kiszabott és be nem fizetett közigazgatási bírság, helyszíni bírság, adók módjára behajtandó köztartozásnak minősül. (7) A kiszabott közigazgatási bírság, helyszíni bírság az államháztartás önkormányzati alrendszerének bevételét képezi.

**IV.9. A köztisztaság fenntartása**

**Rendeletünk az alábbiakat tartalmazza:**

*9.§ (1) A közösségi együttélés alapvető szabályait sértő magatartást követ el a köztisztaság fenntartása körében az ingatlan tulajdonosa, kezelője, tartós használója, illetőleg haszonélvezője (a továbbiakban együtt: tulajdonos), másnak a használatában lévő ingatlanok (ingatlanrészek, helyiségek) tisztán tartása tekintetében pedig a használó, illetőleg –a bérleti jogviszonyból származó kötelezettsége szerint – a bérlő (a továbbiakban együtt: használó), aki nem gondoskodik:  
a) az egyes ingatlanok tisztán tartásáról,  
b) a lakó-, és az emberi tartózkodásra szolgáló más épületek közös használatú részének (kapualj, lépcsőház, folyosó, terasz, felvonó, mosókonyha, szárító, pince-és padlásrész, közös illemhely, hulladékledobó és hulladékgyűjtő, udvar stb.) tisztaságáról, rendszeres takarításáról, rovar és rágcsálómentesítéséről,  
c) a lakásnak és a lakás céljára használt más helyiségnek, továbbá a nem lakás céljára szolgáló helyiségnek és az ezekhez tartozó területeknek a tisztaságáról, rendszeres takarításáról, rovarmentesítéséről és rágcsálómentesítéséről,  
d) az ingatlan előtti járdaszakasz, járda hiányában 1 méter széles területsáv, illetve ha a járda mellett zöld sáv is van, az úttestig terjedő teljes terület tisztán tartásáról, fűfélék rendszeres kaszálásáról, vágásáról,  
e) a járdaszakasz melletti nyílt árok és ennek műtárgyai tisztán tartásáról, fűfélék rendszeres kaszálásáról, vágásáról,  
f) tömbtelken a külön tulajdonban álló egyes épületek gyalogos megközelítésére és körüljárására szolgáló terület tisztán tartásáról, a csapadékvíz zavartalan lefolyását akadályozó anyagok és más hulladékok eltávolításáról,  
g) az ingatlanokról, az ingatlan előtti járdaszakasz fölé, járda hiányában 1 méter széles területsáv, illetőleg ha a járda mellett zöldsáv is van, az úttestig terjedő teljes terület fölé kinyúló ágak, bokrok nyeséséről, gallyazásáról, a fűfélék rendszeres kaszálásáról, vágásáról, valamint ezen a területen lévő növények lehullott lombjának, és egyéb növényi részeinek takarításáról, összegyűjtéséről, elszállításáról/elszállíttatásáról; oly módon, hogy az érintett járdaszakasz, területsáv, illetőleg terület biztonságos közlekedésre alkalmas legyen,  
h) az épület tetőcsatornájának tisztán tartásáról,  
i) arról, hogy az ingatlan csapadékvíz-elvezetési rendszerének használata során, a víz közterületen, közterületi építményekben kárt ne okozzon, a rendeltetésszerű használatot, az építmények állékonyságát ne akadályozza, és ne veszélyeztesse,  
j) a közterülettel határos ingatlan épületének madár fészkelő helyei alatti burkolattal ellátott közterületnek a madarak okozta szennyeződéstől való megtisztításáról,  
k) gépjárművet közterületen iparszerűen javít, vagy e szolgáltatáshoz kapcsolódóan gépjárművet közterületen tárol, a zöldfelületen járművet javít vagy tisztít.*

*(2) A közösségi együttélés alapvető szabályait sértő magatartást követ el a köztisztaság fenntartása körében, aki:*

*a) a szokásos mennyiségű hulladéknál nagyobb mennyiségű hulladék, többlet-hulladék összegyűjtéséről - amennyiben az a hulladék elszállítását végző szolgáltatóval kötött szerződésben foglaltakon kívül, az általa biztosított lehetőségek igénybevételén felül keletkező hulladék –, annak a hulladékgyűjtő udvarra történő elszállításáról nem gondoskodik,  
b) a város közigazgatási területén hulladékot közterületen, magánterületen nyílt téren éget, kivéve*

*ba) a külön jogszabály(ok)ban meghatározott esetekben szükségessé váló égetés az ott szabályozott módon;*

*bb) a környezetünk védelméről szóló önkormányzati rendeletben – az avar és kerti hulladék égetésére vonatkozóan - meghatározott időszak.*

*(3) A közösségi együttélés alapvető szabályait sértő magatartást követ el a köztisztaság fenntartása körében, az üzlet és egyéb elárusító hely, vendéglátó egység, intézmény, szolgáltató egység tulajdonosa, aki a vendéglátó egységek, intézmények, szolgáltató egységek bejárata mellett szemétgyűjtőt, csikktartót nem helyez el és azoknak a szemétszállításra rendszeresített edénybe való ürítéséről nem gondoskodik.  
(4) A közösségi együttélés alapvető szabályait sértő magatartást követ el a köztisztaság fenntartása körében, aki:  
a) az építési területen és az építés közvetlen környékének tisztán tartásáról, az úttestre, járdára való sárfelhordás, egyéb szennyezés folyamatos megszüntetéséről nem gondoskodik,  
b) az építési, bontási, tatarozási munkákat, valamint minden közműépítéssel kapcsolatos burkolatfelbontási, illetve talajfeltárási tevékenységet nem úgy végzi, hogy az annak során keletkezett hulladék, illetve a kitermelt anyag a környezetet ne szennyezze, a csapadékvíz elvezetését ne akadályozza, a környező növényzetet ne károsítsa,  
c) a földmunkák végzésénél a termőréteg külön tárolásáról (deponálás), a termőréteg fedőrétegként való visszaterítéséről a munka végeztével nem gondoskodik,  
d) az építkezési terület és az építési munkálatokkal beszennyezett környék takarítását elmulasztja, az építkezés befejezését követően a munkálatok végzése során keletkezett építési törmeléket, illetve hulladékot folyamatosan, legkésőbb a munka befejezésétől számított 48 órán belül nem szállítja, szállíttatja el, az eredeti állapot helyreállítására vonatkozó kötelezettségének nem tesz eleget.  
(5) A közösségi együttélés alapvető szabályait sértő magatartást követ el a köztisztaság fenntartása körében, az ingatlan tulajdonosa, használója, aki:  
a) az ingatlan előtti, illetve az ingatlan megközelítését szolgáló járdák, járdaszakaszok, járda hiányában egy méter széles területsáv, lépcsők, síkosság mentesítéséről folyamatosan nem gondoskodik,  
b) a járdáról letakarított havat a közút és a járda között úgy helyezi el, hogy a gyalogosforgalmat, gépjárműforgalmat, a járda melletti víznyelők működését akadályozza,  
c) hórakást  
ca) útkereszteződésben,  
cb) útburkolati jeleken,  
cc) tömegközlekedésre szolgáló jármű megállóhelyén,  
cd) közszolgáltatási felszerelési tárgyra és egyéb közérdekű létesítmény köré,  
ce) kapubejárat elé, annak szélességében  
helyez el.  
d) síkosság elleni védekezéshez konyhasót használ.  
(6) A közösségi együttélés alapvető szabályait sértő magatartást követ el az az utcai árus, aki az utcai árusítás céljára bérelt helyet, valamint annak közvetlen környezetét a használat időtartama alatt nem tartja folyamatosan tisztán, az árusítás során keletkezett hulladék összegyűjtéséről, elszállításáról, elszállíttatásáról és megfelelő elhelyezéséről saját költségén nem gondoskodik.  
(7) A közösségi együttélés alapvető szabályait sértő magatartást követ el a rendezvény szervezője, aki vásárok, sport- és egyéb rendezvények tartása idején saját költségén nem gondoskodik a várható forgalomnak megfelelő számú illemhely, illetve szeméttároló edényzet biztosításáról és üzemeltetéséről, valamint a rendezvény alatt és azt követően a terület megtisztításáról, szükség esetén fertőtlenítéséről.  
(8) A közösségi együttélés alapvető szabályait sértő magatartást követ el, aki  
a) a közterületre történő növényültetésnél a következő szempontokat nem tartja be:  
aa) nagylombú fát épület falától és egymástól minimum 7 méter távolságra szabad ültetni,  
ab) az elültetett fa töve ivóvíz-, telefon-, kábeltelevízió-, csapadékvíz-és szennyvízvezetéktől, földkábeltől legalább 1.5 méterre, távfűtési- és gázvezetéktől legalább 2 méterre lehet,  
ac) közterületi légvezeték alá csak kistermetű, vagy gömbkoronás fa ültethető,  
ad) sövény vagy fa telepítésekor be kell tartani a közutakra és a közlekedés biztonságára vonatkozó előírásokat.  
b) fa közterületre történő ültetéséhez a polgármester előzetes írásos hozzájárulását nem kéri meg.  
(9) A közösségi együttélés alapvető szabályait sértő magatartást követ el, aki hulladékgyűjtő udvaron, hulladékgyűjtő szigeten, hulladéklerakóban, hulladékgyűjtő edényekből, a lomtalanítás idején a közterületre kihelyezett szükségtelenné vált háztartási, szilárd hulladékból guberál.  
(10) A közösségi együttélés alapvető szabályait sértő magatartást követ el, aki élelmiszer- és vendéglátó üzemekbe, üzletekbe, helyiségekbe, szórakozóhelyekre, egészségügyi intézményekbe, bölcsődébe, óvodákba, iskolákba, strandra ebet – az üzemeltető által meghatározott feltételek mellett, a vakvezető kutya kivételével- bevisz.  
(11) A közösségi együttélés alapvető szabályait sértő magatartást követ el, aki:  
a) az ivóvizet szolgáltató kutak közvetlen környezetében  - a közegészségügyi és építésügyi szabályokban meghatározott távolság figyelmen kívül hagyásával  - olyan szennyezőforrást létesít, amely a kút vizét vagy a talajon keresztül a talajvizet szennyezheti,  
b) az ivóvizet szolgáltató kutat nem háztartási ivóvíz ellátás céljára használ, más célú felhasználáshoz nem rendelkezik a vízszolgáltató előzetes engedélyével,  
c) a közkutakból állatot itat, termőföldet locsol, gépjárművet mos.*

**Javaslom a 9. § (1) bekezdésben foglalt a), b), c), d), e), f), i), k) pontokat, valamint a 9. § (2), (3), (4), (5), (6), (7), (8), (10), (11) bekezdéseit hatályon kívül helyezni, mivel azok más jogszabályok által már szabályozottak. A hulladékról szóló törvény 31. §** (1) A hulladékbirtokos gondoskodik a hulladék kezeléséről. (2) A hulladékbirtokos a hulladék kezeléséről az általa üzemeltetett hulladékkezelő létesítményben vagy berendezéssel végzett előkezelő, hasznosító vagy ártalmatlanító eljárás, a hulladék hulladékkezelőnek történő átadása, *c)* a hulladék szállítónak történő átadása, a hulladék gyűjtőnek történő átadása, a hulladék közvetítőnek történő átadása, a hulladék kereskedőnek történő átadása, a hulladék közszolgáltatónak történő átadása – ideértve a hulladék hulladékgyűjtő ponton vagy hulladékgyűjtő udvarban történő átadásának esetét is –, vagy a hulladék átvételi helyen, illetve az átvételre kötelezettnek történő átadása útján gondoskodik. **61. §** (1) Hulladéktól a 31. §-ban meghatározottakra figyelemmel, csak kijelölt vagy arra fenntartott helyen, a környezet veszélyeztetését kizáró módon lehet megválni. Nem mentesül a hulladék birtokosára, illetve tulajdonosára vonatkozó szabályok alól az, aki a birtokában, illetve tulajdonában lévő hulladéktól nem az e törvényben meghatározott kötelezettségek teljesítésével válik meg. **39. § (1) Az ingatlanhasználó az érintett ingatlan területén képződő települési hulladékot elkülönítetten gyűjti, és azt – a (2) és (3) bekezdésben foglalt kivétellel – a közszolgáltatónak rendszeres időközönként átadja.** (2) A természetes személy ingatlanhasználó a települési hulladék részét képező elkülönítetten gyűjtött hulladékot – kormányrendeletben, miniszteri rendeletben vagy a települési önkormányzat (Budapesten a fővárosi önkormányzat) rendeletében meghatározott feltételek szerint – hulladékgyűjtő pontra, hulladékgyűjtő udvarba, átvételi helyre vagy a közszolgáltatás körébe tartozó hulladékot kezelő hulladékkezelő létesítménybe szállíthatja, és ott a jogosultnak átadhatja vagy gyűjtőedényben elhelyezheti. E jogot a természetes személy ingatlanhasználó csak úgy gyakorolhatja, ha a hulladékgazdálkodási közszolgáltatási díjat a Koordináló szerv részére megfizette. **86.§** (1) bekezdés a) pontja, aki (amely) a hulladékgazdálkodással kapcsolatos jogszabály, közvetlenül alkalmazandó uniós jogi aktus vagy hatósági határozat előírásait megsérti, azt a környezetvédelmi hatóság hulladékgazdálkodási bírsággal kapcsolatos részletes szabályokról szóló kormányrendelet szerint hulladékgazdálkodási bírság megfizetésére kötelezi. **A hulladékgazdálkodási bírságot a hulladékgazdálkodási bírság mértékéről, valamint kiszabásának és megállapításának módjáról szóló 271/2001. (XII. 21.) Korm. rendelet** 2. § (1) bekezdése értelmében bírság kiszabására a **települési önkormányzat jegyzője jogosult. Szabs. tv. 187. §** (1) bekezdése alapján **természetvédelmi szabálysértést követ el,** aki a) a természetvédelmi államigazgatási szerv engedélyéhez vagy szakhatósági hozzájárulásához kötött tevékenységet engedély vagy szakhatósági hozzájárulás nélkül, vagy az engedélytől, szakhatósági hozzájárulástól eltérő módon végez vagy végeztet, vagy bejelentési kötelezettségének nem tesz eleget, **b) természeti területen - beleértve a védett természeti, Natura 2000 területet is - a természetvédelmi célokkal össze nem egyeztethető tevékenységet folytat, szemetel, a területet más módon szennyezi, tiltott helyen tartózkodik, engedély nélkül tüzet rak,** c) védett élő szervezet egyedét, származékát vagy barlangi képződményt jogellenesen megrongál, elvisz vagy elpusztít, illetve védett vagy fokozottan védett állatfaj egyedét élettevékenységében jelentős mértékben zavar, szabálysértést követ el. **A Szabs. tv. 245. §**(1) bekezdése **alapján vízszennyezést követ el,** aki ***a)*vízilétesítménybe, illetve felszíni vagy felszín alatti vízbe közvetlenül vagy közvetve szennyező anyagot juttat és ezáltal a vízkészletet felhasználásra alkalmatlanná teszi,** vagy a felhasználást veszélyezteti, ha környezetkárosítás egyébként nem állapítható meg, ***b)*a szennyvíz vagy a szennyezőanyag ártalommentes elhelyezését, illetve a felszíni vagy felszín alatti vízbe történő bevezetését nem a jogszabályban, a jogszabály alapján kiadott hatósági előírásban meghatározott módon valósítja meg, vagy olyan létesítményt üzemeltet, amely a vizek fertőzését vagy szennyezését okozhatja,** *c)*az ivóvízellátást, ásvány- vagy gyógyvízhasznosítást szolgáló, vagy ilyen célra kijelölt vizek, vízilétesítmények védőterületére, védőidomára, védősávjára a jogszabályban, a hatósági előírásokban meghatározott rendelkezéseket megszegi, vagy a védőterületet, védőidomot, védősávot érintő korlátozásokkal ellentétes tevékenységet folytat vagy ingatlan-használatot gyakorol,szabálysértést követ el. (2) Az (1) bekezdésben meghatározott szabálysértés miatt a természetvédelmi őr, az önkormányzati természetvédelmi őr, a hivatásos katsztrófavédelmi szerv erre felhatalmazott ügyintézője, a mezőőr vagy a halászati őr helyszíni bírságot szabhat ki. **A Szabs. törvény 196. §** (1) Aki

*a)* a **közterületen, a közforgalom céljait szolgáló épületben, vagy közforgalmú közlekedési eszközön szemetel, ezeket beszennyezi**,

*b)* a felügyelete alatt lévő állat által az *a)* pontban megjelölt helyen okozott szennyezés megszüntetéséről nem gondoskodik,

szabálysértést követ el.

(2) **Aki települési hulladékot a közterületen engedély nélkül lerak, elhelyez, vagy nem a kijelölt lerakóhelyen rak le vagy helyez el, szabálysértést követ el.**

(3) Az (1) és (2) bekezdésekben meghatározott szabálysértés miatt a közterület-felügyelő, természeti és védett természeti területen a természetvédelmi őr, helyi jelentőségű védett természeti területen az önkormányzati természetvédelmi őr, az önkormányzat közigazgatási területéhez tartozó termőföldeken a mezőőr is szabhat ki helyszíni bírságot.

**A vízgazdálkodásról szóló 1995. évi LVII. törvény 22.§** (1) bekezdés a) pontja értelmében az ingatlan tulajdonosa (használója) az ingatlant csak úgy hasznosíthatja, művelheti, hogy ezáltal a vizek természetes lefolyását ne akadályozza; a meder, valamint a parti és a part menti létesítmények és egyéb közcélú vízilétesítmények állapotát, üzemeltetését, fenntartását ne veszélyeztesse, továbbá a víz minőségét ne károsítsa.

**A nagyvízi meder, a parti sáv, a vízjárta és a fakadó vizek által veszélyeztetett területek használatáról, hasznosításáról, valamint a folyók esetében a nagyvízi mederkezelési terv készítésének rendjére és tartalmára vonatkozó szabályokról szóló 83/2014. (III. 14.) Korm. rendelet4. §** (1) A parti sáv jogellenes használata, hasznosítása, különösen a meder és a part állagát, illetve a mederfenntartási munkák elvégzését jogellenesen akadályozó tevékenység vagy állapot esetén az ingatlan használója köteles a jogellenes állapotot megszüntetni és a jogszabálynak megfelelő állapotot helyreállítani, amelyre a fenntartó határidő tűzésével az ingatlan használóját felszólíthatja

**Az építési és bontási hulladék kezelésének részletes szabályairól szóló 45/2004. (VII. 26.) BM-KvVM együttes rendelet 4. §-a értelmében** **az építési és bontási hulladékkal kapcsolatos tevékenységek végzésekor**, engedélyezésekor és ellenőrzésekor **a települési hulladékkal kapcsolatos tevékenységek végzésének feltételeiről szóló jogszabály előírásait kell alkalmazni.**

Tiszavasvári Város Önkormányzata a **közterületek használatáról, a közutak nem közlekedési célú igénybevétele engedélyezésével kapcsolatos eljárásokról szóló 36/2013. (XI.29.) önkormányzati rendeletével szabályozza: a közterület rendeltetéstől eltérő használatot, engedélyezést; a közterület-használat díját; használaton kívüli járművekre, valamint parkolóhelyekre vonatkozó rendelkezéseket, valamint a közútkezelői hozzájárulást.**

**Tiszavasvári Város Önkormányzat Képviselő-testületének a településkép védelméről szóló  36/2017. (XII.22.) önkormányzati rendelete szabályozza a zöldfelületek kialakítására vonatkozó előírásokat.**

**IV.10. A közterületek rendjének, tisztaságának fenntartása és**

**rendeltetésszerű használata**

**Rendeletünk az alábbiakat tartalmazza:**

*6. § (1) Kezelői hozzájárulás nélkül a közterületet bontani csak abban az esetben lehet, ha az közmű, közműalagút, vasútüzemi berendezés, távközlési vezeték vagy csővezeték halasztást nem tűrő kijavítása, árvíz vagy belvízvédekezés, helyi vízkárelhárítás vagy elemi csapás miatt szükséges. Ebben az esetben a közterület bontását az igénybevevőnek a közút kezelőjéhez haladéktalanul be kell jelenteni és az élet- és vagyonbiztonság érdekében szükséges intézkedéseket meg kell tennie.  
(2) Közösségi együttélés alapvető szabályait sértő magatartást követ el a közterületek rendjének, tisztaságának fenntartása és rendeltetésszerű használatának körében, aki  
a) közterületet, azok építményeit, berendezéseit és felszereléseit rendeltetésüktől eltérően a közterületek használatáról, valamint a közutak nem közlekedési célú  
igénybevétele engedélyezésével kapcsolatos eljárásokról szóló önkormányzati rendeletben foglalt közterületi engedély nélkül, vagy az engedélytől eltérő módon használ, felbont,  
b) közterületen üzemképtelen járművet közterület-használati engedély nélkül tárol, üzemképtelen járművet az üzembentartó, tulajdonos a közterületről saját költségén a felszólítást követő 30 napon belül nem távolítja el,  
c) a közterület bontásával járó közműépítési, javítási munkálatokra – kivéve a 6. § (1) bekezdésben foglaltak - a munka megkezdése előtt a terület kezelőjétől kezelői hozzájárulást nem kér,  
d) a közút területén, az alatt vagy felett építmény, vagy más létesítmény elhelyezéséhez, a közút területének nem közlekedési célú elfoglalásához, illetve az út forgalmi rendjének ideiglenes megváltoztatásához a közút kezelőjétől kezelői hozzájárulást nem kér,  
e) közterületet tartósan, állandó jelleggel – kivéve közterületek használatáról, valamint a közutak nem közlekedési célú igénybevétele engedélyezésével kapcsolatos eljárásokról szóló önkormányzati rendeletben foglaltak szerinti közterület-használati engedély alapján történő használatot - képviselő-testületi hozzájárulás és területbérleti szerződés nélkül használ,  
f) a közutat a közterület kezelőjének hozzájárulása nélkül nem közlekedési célra igénybe veszi,  
g) közterületbe nyúló védőtetőt, előtetőt, ernyőszerkezetet, hirdető berendezést, reklámhordozót közterület-használati hozzájárulás nélkül, vagy attól eltérő módon elhelyez,  
h) építési munkával kapcsolatos létesítmény(eke)t, építmény(eke)t és törmelék(ek)et közterület-használati hozzájárulás nélkül vagy attól eltérő módon elhelyez, tárol,  
j) emlékművön, utcabútorzaton, egyéb berendezési tárgyon, valamint a lejárati lépcsőn, kőpadon, szökőkúton, templomok előtti lépcsővel határolt részen gördeszkázik, görkorcsolyázik, kerékpározik,  
k) közterületi névtáblát, házszámtáblát, szöveges ismertető táblát vagy emléktáblát beszennyez, eltakar, jogosulatlanul kihelyez, vagy leszerel.*

**Javaslom ezen szakaszt hatályon kívül helyezni, mivel más jogszabályok által lefedettek.** Tiszavasvári Város Önkormányzata a **közterületek használatáról, a közutak nem közlekedési célú igénybevétele engedélyezésével kapcsolatos eljárásokról szóló 36/2013. (XI.29.) önkormányzati rendeletével szabályozza: a közterület rendeltetéstől eltérő használatot, engedélyezést; a közterület-használat díját; használaton kívüli járművekre, valamint parkolóhelyekre vonatkozó rendelkezéseket, valamint a közútkezelői hozzájárulást. A rendelet 21. § - a az alábbiakat szabályozza:**

(1) A **közterület-használat szabályszerűségének ellenőrzéséről a jegyző gondosodik.**

(2) A közterület engedélyhez, hozzájáruláshoz kötött, de engedély, hozzájárulás nélküli vagy attól eltérő használata esetén a használót a polgármester határidő kitűzésével felhívja a használat megszüntetésére, és a közterület - saját költségén, kártalanítási igény nélkül történő - eredeti állapotának helyreállítására.

(3) Aki közterület-bérleti szerződés nélkül használja a közterületet, de a használat egyébként engedélyezhető, utólag köteles közterület-bérleti szerződést kötni. Az utólag megkötött közterület-bérleti szerződés díja 1 és 6 hónap közötti engedély nélküli közterület-használat esetén az alapdíj kétszerese, 6 hónapon túli használat esetén az alapdíj háromszorosa. Amennyiben a közterület-bérleti szerződés utólag meg lett kötve, úgy egyéb eljárás az elkövető ellen nem folytatható.

(4) Aki közterület helyreállítási kötelezettségének nem tesz eleget, vagy azt bérleti szerződés vagy a közterület kezelőjének hozzájárulás nélkül használta és abban kárt okozott, köteles a helyreállítást elvégezni. Ha ezen kötelezettségének nem tesz eleget, a közterület kezelője az elkövető költségére elvégeztetheti.

(5) A közterület-felügyelő vagy ellenőrzésre jogosult más személy kezdeményezheti az engedély visszavonását.

**A Szabs. tv. 178/A. §****Aki közterületen a tulajdonos vagy a rendelkezésre jogosult hozzájárulása nélkül építményt épít, szabálysértést követ el.**

**177. § (1) Aki**

*a)*ötvenezer forintot meg nem haladó **értékre lopást, sikkasztást, jogtalan elsajátítást, orgazdaságot,**

***b)* ötvenezer forintot meg nem haladó kárt okozva csalást, szándékos rongálást,**

***c)*ötvenezer forintot meg nem haladó vagyoni hátrányt okozva hűtlen kezelést**

**követ el, úgyszintén, aki e cselekmények elkövetését megkísérli, szabálysértést követ el.**

(2) Aki idegen, nem gépi meghajtású járművet mástól azért vesz el, hogy jogtalanul használja, szabálysértést követ el.

(2a) Aki földmérési jelet vagy az államhatár megjelölésére szolgáló jelet elvisz, áthelyez vagy elmozdít, szabálysértést követ el.

(3) Aki a **kulturális örökség védett elemeit, a megye-, város-, községhatár vagy a birtokhatár megjelölésére szolgáló hivatalos jelet vagy létesítményt, tömegközlekedési vagy távközlési eszközt, közúti jelzést, parkot vagy ahhoz tartozó felszerelést, természetvédelmi hatósági és tájékoztató táblát vagy egyéb közérdeket szolgáló jelet vagy létesítményt gondatlanul megsemmisít, megrongál, elvisz, áthelyez vagy elmozdít, szabálysértést követ el.**

(4) Az (1) bekezdés *a)*pontjában meghatározott szabálysértés miatt a közterület-felügyelő, az erdészeti hatóság arra felhatalmazott ügyintézője, a halászati őr, valamint a mezőőr, a természeti, védett természeti és Natura 2000 területeken a természetvédelmi őr, helyi jelentőségű védett természeti területen az önkormányzati természetvédelmi őr is szabhat ki helyszíni bírságot.

(5) Az (1) és (2) bekezdésben meghatározott szabálysértés miatt szabálysértési eljárásnak csak magánindítványra van helye, ha a sértett az elkövető hozzátartozója.

(6) Az elkövetési érték, kár, illetve okozott vagyoni hátrány összegének megállapítása céljából érték-egybefoglalásnak van helye, ha az eljárás alá vont személy az (1) bekezdés *a)-c)*pontjában meghatározott ugyanolyan cselekményt több alkalommal, legfeljebb egy éven belül követte el és ezeket együttesen bírálják el. Nincs helye érték-egybefoglalásnak, ha az üzletszerű elkövetés megállapítható.

**Az építési és bontási hulladék kezelésének részletes szabályairól szóló 45/2004. (VII. 26.) BM-KvVM együttes rendelet 4. §-a értelmében** **az építési és bontási hulladékkal kapcsolatos tevékenységek végzésekor**, engedélyezésekor és ellenőrzésekor **a települési hulladékkal kapcsolatos tevékenységek végzésének feltételeiről szóló jogszabály előírásait kell alkalmazni.**

**IV.11.**  **Házszámtábla elhelyezése**

**Rendeletünk az alábbiakat tartalmazza:**

*15.§ (1) A közösségi együttélés alapvető szabályait sértő magatartást követ el az ingatlan használója, kezelője, ennek hiányában tulajdonosa, aki a házszámtábla beszerzéséről, kihelyezéséről, olvasható állapotban tartásáról, szükség szerint cseréjéről és pótlásáról nem gondoskodik.  
(2) A közösségi együttélés alapvető szabályait sértő magatartást követ el aki a kihelyezett közterületi névtáblát megrongálja, szövegét megváltoztatja vagy olvashatatlanná teszi, a kezelő hozzájárulása nélkül eltávolítja azt.*

**Fenti szakasz (2) bekezdését szükséges hatályon kívül helyezni, mivel a Szabs. tv. 177. §-a az alábbiakat tartalmazza:  (1) Aki**

*a)*ötvenezer forintot meg nem haladó **értékre lopást, sikkasztást, jogtalan elsajátítást, orgazdaságot,**

***b)* ötvenezer forintot meg nem haladó kárt okozva csalást, szándékos rongálást,**

***c)*ötvenezer forintot meg nem haladó vagyoni hátrányt okozva hűtlen kezelést**

**követ el, úgyszintén, aki e cselekmények elkövetését megkísérli, szabálysértést követ el.**

(2) Aki idegen, nem gépi meghajtású járművet mástól azért vesz el, hogy jogtalanul használja, szabálysértést követ el.

(2a) Aki földmérési jelet vagy az államhatár megjelölésére szolgáló jelet elvisz, áthelyez vagy elmozdít, szabálysértést követ el.

(3) Aki a **kulturális örökség védett elemeit, a megye-, város-, községhatár vagy a birtokhatár megjelölésére szolgáló hivatalos jelet vagy létesítményt, tömegközlekedési vagy távközlési eszközt, közúti jelzést, parkot vagy ahhoz tartozó felszerelést, természetvédelmi hatósági és tájékoztató táblát vagy egyéb közérdeket szolgáló jelet vagy létesítményt gondatlanul megsemmisít, megrongál, elvisz, áthelyez vagy elmozdít, szabálysértést követ el.**

1. **A közigazgatási eljárás szabálya, bírságolás:**

Az Mötv. **142/A. §** (1) bekezdése alapján a képviselő-testület a hatáskörébe tartozó hatósági ügyben a hatáskörét önkormányzati rendeletben - többek között- a jegyzőre ruházhatja át.

**Az eljárás lefolytatására és a bírság kiszabására a közigazgatási szabályszegések szankcióinak átmeneti szabályairól, valamint a közigazgatási eljárásjog reformjaival összefüggésben egyes törvények módosításáról és egy jogszabályok hatályon kívül helyezéséről szóló** **2017. évi CLXXIX. törvény** rendelkezéseit kell alkalmazni, mivel e **magatartások miatti eljárások önkormányzati hatósági ügynek minősülnek.**

**Ezen törvény 1. §-a kimondja, hogy az általános közigazgatási rendtartásról szóló törvény hatálya alá tartozó közigazgatási hatósági eljárás során megállapított jogszabálysértések (a továbbiakban: közigazgatási szabályszegés) esetén a közigazgatási hatósági ügyben érdemi döntéssel kiszabható jogkövetkezményekre (a továbbiakban: közigazgatási szankciók) terjed ki.**

**Közigazgatási szankció a figyelmeztetés,a közigazgatási bírság,az elkobzás ésa jogszabályban meghatározott, egyéb szankció.**

**A közigazgatási bírság kiszabása a fenti törvényben foglalt eljárásjogi szabályok alapján történik**, mely tartalmazza az eljárás során alkalmazandó főbb szabályokat és a bírság kiszabása során figyelembeveendő tényezőket.

* A jogsértéssel okozott hátrányt, ideértve a hátrány megelőzésével, elhárításával, helyreállításával kapcsolatban felmerült költségeket, illetve a jogsértéssel elért előny mértékét;
* A jogsértéssel okozott hátrány visszafordíthatóságát;
* A jogsértéssel érintettek körének nagyságát;
* A jogsértő állapot időtartamát;
* A jogsértő magatartás ismétlődését és gyakoriságát,
* A jogsértést elkövető eljárást segítő, együttműködő magatartását;
* A jogsértést elkövető gazdasági súlyát.

**A helyi önkormányzat képviselő-testületének rendelete alapján megállapítható közigazgatási bírság felső határa** - a jogsértő személyétől függően - **természetes személyek esetén kétszázezer forint, jogi személyek és jogi személyiséggel nem rendelkező szervezetek esetén kétmillió forint lehet. A közigazgatási bírság felső határát** az önkormányzati rendeletben a **jogsértés jellegével arányban kell megállapítani**. Ha jogszabály eltérően nem rendelkezik, nem indítható a jogsértés megállapítására és bírság kiszabására eljárás, ha a jogsértő magatartásnak a bírság kiszabására jogosult hatóság tudomására jutásától számított egy év, vagy az elkövetéstől számított öt év eltelt.

Ha törvény vagy önkormányzati rendelet lehetővé teszi, azoknál a közigazgatási szabályszegéseknél, amelyek esetében közigazgatási bírság kiszabásának van helye, a hatóság helyszíni bírságot szabhat ki, ha a helyszíni intézkedés alkalmával az ügyfél a jogsértést teljes mértékben elismeri.

A helyszíni bírság kiszabását megelőzően az ügyfelet tájékoztatni kell, valamint szükség esetén a hatóság által megállapítható bizonyítékok köréről, továbbá a helyszíni bírság meg nem fizetése esetén alkalmazandó jogkövetkezményekről. A jogsértés teljes mértékben való elismerésével az ügyfél lemond a helyszíni bírsággal szemben őt megillető jogorvoslati jogról. Az ügyfél elismerése esetén a helyszíni bírság kiszabásáról szóló döntést a hatóság a helyszínen közli az ügyféllel. A döntés indokolásában elegendő az ügyfélnek a jogsértés elismeréséről szóló írásbeli nyilatkozatát rögzíteni az ügyfél aláírásával együtt. Ha az ügyfél a jogsértést nem ismeri el, a hatóság köteles hivatalból megindítani a hatáskörébe tartozó eljárást és erről az ügyfelet a helyszínen értesíti a rendelkezésre álló adatok közlésével.

**Tisztelt Képviselő-testület!**

A jogalkotásról szóló **2010. évi CXXX. tv.** 17. § (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható követelményeit. Az előzetes hatásvizsgálat eredményéről a testületet tájékoztatni kell.

A törvény 17. § (2) bekezdése szerint a hatásvizsgálat során vizsgálni kell:

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

**Fentiek alapján közösségi együttélés alapvető szabályairól és ezek megszegésének következményeiről szóló önkormányzati rendeletmódosításának a várható következményeiről – az előzetes hatásvizsgálat tükrében – az alábbi tájékoztatást adom:**

**1. A módosítás valamennyi jelentősnek ítélt hatása, különösen:**

**1.1. társadalmi, gazdasági, költségvetési hatása:**

**1.1.1.** A módosítás társadalmi hatása: a jogszabályok deregulációját követően átláthatóbbá válnak a tényállások, így javulhat a jogbiztonság, hiszen megszűnik a kétszeres szankcionálás lehetősége.

**1.1.2.** A módosításnak **gazdasági hatása nincs. A közigazgatási bírság önkormányzatot megillető bevétel, adók módjára behajtható**.

**1.1.3.** A rendelet módosításának **költségvetési kihatása: A közigazgatási bírság önkormányzatot megillető bevétel, adók módjára behajtható**.

**2. A módosításnak környezeti és egészségügyi következményei:**

A környezeti és egészségügyi következmény a rendelet köztisztaság fenntartásával kapcsolatos rendelkezései vonatkozásában realizálható. A közvetlen szankcionálás lehetősége megkönnyíti a jogkövető magatartás ösztönzését.

**3. Az adminisztratív terheket befolyásoló hatása:**

A módosítás következtében a közigazgatási bírság kiszabásával, illetve végrehajtásával kapcsolatos eljárás lefolytatására kijelölt ügyintéző részéről mindenképpen többletfeladat, azonban nem növekszik jobban, mint a módosítás előtt.

**4. A jogszabály megalkotásának szükségessége, a jogalkotás elmaradásának várható következményei:**

az Ákr. hatályon kívül helyezte a közigazgatási bírságot szabályozó törvényt, a közigazgatási hatósági eljárás és szolgáltatás általános szabályairól szóló 2004. évi CXL. törvényt, amely anyagi és eljárásjogi szempontból is szabályozta a közigazgatási bírság jogintézményét. Az Ákr. tartalmazza az eljárásjogi szabályokat, viszont az új anyagi jogi szabályokat tartalmazó törvény, a közigazgatási szabályszegések szankcióiról szóló 2017. évi CXXV. törvény csak 2019. január 1-jén lép hatályba. A jogalkalmazás folytonosságának biztosítását szolgálja az „átmeneti jellegű hatályossággal” alkotott, a közigazgatási eljárásjog reformjával összefüggésben egyes törvények módosításáról és egyes jogszabályok hatályon kívül helyezéséről szóló 2017. évi CLXXIX. törvény, mely törvényekre való hivatkozást szükséges az önkormányzati rendeletbe megjeleníteni.

**5. A jogszabály alkalmazásához szükséges személyi, szervezeti, tárgyi és pénzügyi feltételek:**

A meglévő állományi létszámban a személyi, szervezeti, tárgyi feltételek adottak. A pénzügyi feltételek rendelkezésre állnak.

Az önkormányzati rendeletekhez indokolási kötelezettség is társul. Az indokolásban a jogszabály előkészítőjének feladata azoknak a társadalmi, gazdasági, szakmai okoknak és céloknak a bemutatása, amelyek a szabályozást szükségesség teszik. Az indokolásban ismertetni kell a jogi szabályozás várható hatását is.

**Kérem a Képviselő-testületet, hogy az előterjesztést megtárgyalni, és a rendelet-tervezetet elfogadni szíveskedjen.**

Tiszavasvári, 2018. július 20.

**Badics Ildikó**

**jegyző**

**RENDELET-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2018.(…..)**

**önkormányzati rendelete**

**A közösségi együttélés alapvető szabályairól és ezek megszegésének következményeiről**

Tiszavasvári Város Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 143. §. (4) bekezdés d) pontjában kapott felhatalmazás alapján, az Alaptörvény 32. cikk (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX. törvény 8. § (2) bekezdésében meghatározott feladatkörében eljárva a következőket rendeli el:

**I.    Fejezet  
Általános rendelkezések**

**1. A rendelet hatálya**

1.§ (1) A rendelet hatálya kiterjed minden 14. életévét betöltött természetes személyre és jogi személyre, jogi személyiséggel nem rendelkező szervezetre, aki vagy amely Tiszavasvári város közigazgatási területén az e rendeletben meghatározott, közösségi együttélés szabályaival ellentétes magatartások valamelyikét elköveti.  
(2) Nem állapítható meg közösségi együttélés alapvető szabályait sértő magatartás, ha a tevékenység vagy a mulasztás szabálysértést, bűncselekményt valósít meg, úgyszintén ha a tevékenységre vagy mulasztásra törvény vagy kormányrendelet közigazgatási bírság alkalmazását rendeli el.

**2. Értelmező rendelkezések**

2. § (1) E rendelet alkalmazásában közösségi együttélés alapvető szabályaiba ütköző magatartás az a magatartás, amely nem minősül bűncselekménynek, vagy szabálysértésnek, de ellentétes a közösségi együttélés szabályaival, azokat sérti vagy veszélyezteti és e rendelet a közösségi együttélés alapvető szabályaiba ütköző magatartásnak minősít.

(2) E rendelet alkalmazásában fiatalkorú az, aki közösségi együttélés alapvető szabályait sértő magatartás elkövetésekor a tizennegyedik életévét betöltötte, de a tizennyolcadikat még nem.

**3. A közösségi együttélés alapvető szabályainak megszegése miatt alkalmazható jogkövetkezmények és eljárási szabályok**

3. § (1) A közösségi együttélés alapvető szabályainak megszegőjével szemben természetes személyek esetén 50.000 forintig, jogi személyek és jogi személyiséggel nem rendelkező szervezetek esetén 500.000 forintig  terjedő közigazgatási bírság kiszabásának van helye.  
(2) Ha a helyszíni intézkedés alkalmával a közösségi együttélés alapvető szabályait megszegő a jogsértést teljes mértékben elismeri, vele szemben 12.000 forintig terjedő helyszíni bírság kiszabásának van helye. Fiatalkorú esetén a helyszíni bírság legmagasabb összege 10.000-Ft.

4. §A kiszabott közigazgatási bírság összege nem lehet alacsonyabb, mint az adók módjára történő végrehajtás szabályai szerinti legkisebb behajtható összeg.

5. § (1) A közösségi együttélés alapvető szabályainak megszegése miatt közigazgatási bírság kiszabására a Képviselő-testület átruházott hatáskörében eljárva a jegyző jogosult.  
(2) A helyszíni bírság kiszabására a jegyző jogosult.  
6. § (1) Fiatalkorúval szemben helyszíni bírságot, valamint közigazgatási bírságot akkor lehet kiszabni, ha annak megfizetését vállalja.   
(2) A közösségi együttélés alapvető szabályainak megszegése miatt kiszabott közigazgatási bírságot – az elsőfokú határozat jogerőre emelkedésétől számított 15 napon belül -  a határozathoz mellékelt készpénz átutalási megbízáson vagy banki átutalással Tiszavasvári Város Önkormányzata 11744144-15404761 számú pénzforgalmi számlájára kell befizetni.  
(3) A közösségi együttélés alapvető szabályainak megszegése miatt kiszabott helyszíni bírságot a bírság kiszabását követő 15 napon belül kell készpénz átutalási megbízáson vagy banki átutalással Tiszavasvári Város Önkormányzata 11744144-15404761 számú pénzforgalmi számlájára befizetni.

**III.    Fejezet  
A közösségi együttélés alapvető szabályai**

**1. Kereskedelmi és vendéglátási tevékenység**

7. § (1) A közösségi együttélés alapvető szabályait sértő magatartást követ el a kereskedelmi és vendéglátási tevékenység körében, aki az üzletek éjszakai nyitvatartási rendjével kapcsolatos előírásokat és kötelezettségeket megszegi.

**2. A köztisztaság fenntartása**

8. § (1) A közösségi együttélés alapvető szabályait sértő magatartást követ el, aki hulladékgyűjtő udvaron, hulladékgyűjtő szigeten, hulladéklerakóban, hulladékgyűjtő edényekből, a lomtalanítás idején a közterületre kihelyezett szükségtelenné vált háztartási, szilárd hulladékból guberál.

**3. Házszámtábla elhelyezése**

9. § (1) A közösségi együttélés alapvető szabályait sértő magatartást követ el az ingatlan használója, kezelője, ennek hiányában tulajdonosa, aki a házszámtábla beszerzéséről, kihelyezéséről, olvasható állapotban tartásáról, szükség szerint cseréjéről és pótlásáról nem gondoskodik.

**IV. Fejezet  
Záró rendelkezés**

**1. Hatályba léptető rendelkezések**

10. § (1) Ez a rendelet 2018. szeptember 1. napján lép hatályba.

(2) E rendeletet a hatálybalépését követően indult eljárásoknál kell alkalmazni.

(3) Hatályát veszti Tiszavasvári Város Önkormányzata Képviselő-testületéneka közösségi együttélés alapvető szabályairól és ezek megszegésének következményeiről szóló 37/2014. (XI.28.) önkormányzati rendelete.

Tiszavasvári, 2018. …………………………………………

**Sipos Ibolya Badics Ildikó általános helyettesítésre megbízott jegyző**

**alpolgármester**

Kihirdetve: 2018. ………………………………………..

**Badics Ildikó**

**jegyző**

Tiszavasvári, 2018………………………….

**A közösségi együttélés alapvető szabályairól és ezek megszegésének következményeiről szóló …./2018.(…..) önk. rendelet**

1. **Általános indoklás**

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 51. § (4) bekezdése felhatalmazást adott 2012-ben a helyi önkormányzat képviselő-testületének, hogy rendeletben határozza meg a tiltott, közösségellenes magatartásokat, valamint a magatartás elkövetőjével szembeni közigazgatási bírság kiszabásának szabályait. Ezen felhatalmazás alapján alkotta meg Tiszavasvári Város Önkormányzata Képviselő-testülete a tiltott, kirívóan közösségellenes magatartásokról, a helyszíni és közigazgatási bírság kiszabásának szabályairól szóló 21/2012. (VII.02.) számú önkormányzati rendeletét. Az Alkotmánybíróság 38/2012. (XI. 14.) AB. határozatban megállapította, hogy az Mötv. 51. § (4) bekezdése, valamint a 143. § (4) bekezdés e) pontja a jogalkotási felhatalmazás hiányosságai, a jogalkotással szembeni megfelelő garanciák hiánya és a bizonytalan tartalmú fogalomhasználat miatt alaptörvény-ellenes, ezért azokat 2012. november 15-ei hatállyal megsemmisítette. Az Alkotmánybíróság döntésére figyelemmel a Képviselő-testület 2012. november 15.-ével hatályon kívül helyezte a tiltott, kirívóan közösségellenes magatartásokról, a helyszíni és közigazgatási bírság kiszabásának szabályairól szóló 21/2012. (VII.2.) önkormányzati rendeletét. Ezt követően 2013. január 1. napján újabb jogalkotási felhatalmazás lépett életbe. Magyarország Alaptörvénye a 32. cikk (1) bekezdés a) pontjában rögzíti a helyi önkormányzat azon jogát, hogy a helyi közügyek intézése körében törvény keretei között rendeletet alkosson. Az Mötv. 8. § (1) bekezdése b) pontja alapján a helyi közösség tagjai a helyi önkormányzat alanyaként kötelesek betartani és betartatni a közösségi együttélés alapvető szabályait. Az Mötv. 8. § (2) bekezdése valamint a 143. § (4) bekezdés d) pontja felhatalmazza a helyi önkormányzat képviselő-testületét, hogy rendeletben határozza meg a közösségi együttélés alapvető szabályait, valamint ezek elmulasztásának jogkövetkezményei. Hatályba lépett Tiszavasvári Város Önkormányzata közösségi együttélés alapvető szabályairól és ezek megszegésének következményeiről szóló 37/2014. (XI.27.) önkormányzati rendelete. A közösségi együttélés alapvető szabályainak megszegése miatt indult eljárásokban a közigazgatási hatósági eljárás és szolgáltatás általános szabályairól szóló 2004. évi CXL. törvény (továbbiakban: Ket.) rendelkezéseit kellett alkalmazni. 2018. január 1-jén hatályba lépett az általános közigazgatási rendtartásról szóló 2016. évi CL. törvény (a továbbiakban: Ákr.), amely már nem tartalmaz anyagi jogi rendelkezéseket, egyidejűleg hatályon kívül helyezte a Ket.-et, amely addig a közigazgatási bírság anyagi jogi rendelkezéseit tartalmazta. A közigazgatási bírság anyagi jogi szabályozása megteremtése céljával új törvényt született, mely a közigazgatási szabályszegések szankcióiról szóló 2017. évi CXXV. törvény, amely az Ákr. hatálybalépésével, illetve a Ket. hatályon kívül helyezésével összhangban, 2018. január 1-jén lépett volna hatályba. Azonban a közigazgatási szabályszegések szankcióiról szóló törvény hatálybalépése végül 2019. január 1-jére változott, s így nem volt biztosított a jogalkalmazás folytonossága, mert bár az új eljárásjogi szabályozás hatályba lépett, viszont az új anyagi jogi szabályozás nem. Erre való tekintettel szükségessé vált az Ákr. hatálybalépése és az új, a közigazgatási szabályszegések szankcióiról szóló törvény hatálybalépése közti időintervallumra valamilyen „áthidaló - átmeneti jellegű” szabályozás kialakítása. E probléma megoldására fogadta el az Országgyűlés a közigazgatási szabályszegések szankcióinak átmeneti szabályairól, valamint a 3 közigazgatási eljárásjog reformjával összefüggésben egyes törvények módosításáról és egyes jogszabályok hatályon kívül helyezéséről szóló 2017. évi CLXXIX. törvényt, amely az új szankciós törvény 2019. január 1-i hatálybalépésével összhangban önmaga 2019. január 2. napján történő hatályon kívül helyezéséről is rendelkezik.

1. **Részletes indoklás**

**1.-2. §-hoz**

Meghatározza a rendelet hatályát, valamint az értelmező rendelkezéseket tartalmazza.

**3- 6. §-hoz**

A közösségi együttélés alapvető szabályai megsértése esetén alkalmazható szankciókat, valamint az alkalmazandó eljárási szabályokat tartalmazza. A közigazgatási bírság és a helyszíni bírság megfizetésének módját határozza meg. **A rendeletünkben foglalt magatartások miatti eljárások önkormányzati hatósági ügynek minősülnek, az eljárás lefolytatására az új közigazgatási törvény,** *az általános közigazgatási rendtartásról szóló 2016. évi CL. törvény* **nem szabályozza a közigazgatási bírság intézményét,** **helyette** **a jogalkotó megalkotta** *a közigazgatási szabályszegések szankcióiról szóló 2017. évi CXXV. törvényt***, mely 2019. január 1. napjával lép hatályba**. **A jogszabály rendelkezései szerint, így az átmenetet képező 2018-as évben a 2018. január 1. napjától hatályos** *közigazgatási szabályszegések szankcióinak átmeneti szabályairól, valamint a közigazgatási eljárásjog reformjaival összefüggésben egyes törvények módosításáról és egy jogszabályok hatályon kívül helyezéséről szóló 2017. évi CLXXIX. törvény* **rendelkezéseit kell alkalmazni, mely törvény 2019. január 2. napján hatályát veszti. A közigazgatási szabályszegések szankcióiról 2017. évi CXXV. törvény 11. § (5)-(6) bekezdései, valamint 12. §-a értelmében** „11. § (5) Törvény vagy kormányrendelet eltérő rendelkezése hiányában a kiszabott helyszíni bírság összege nem lehet magasabb, mint az ugyanezen tényállás mellett megállapítható közigazgatási bírság legmagasabb összegének negyede.(6) Önkormányzati rendelet alapján kiszabható helyszíni bírság felső határa természetes személyek esetén ötvenezer forint, jogi személyek és jogi személyiséggel nem rendelkező szervezetek esetén ötszázezer forint lehet.12. §A kiszabott közigazgatási bírság összege nem lehet alacsonyabb, mint az adók módjára történő végrehajtás szabályai szerinti legkisebb behajtható összeg.”

Tekintve, **hogy ezek a rendelkezések 2019. január 1. napján lépnek hatályba szükséges a jelenlegi szabályozás ezekhez igazítása**, azzal, hogy **a magasabb szintű jogszabály hatályba lépésével fenti rendelkezések önkormányzati rendeletből történő hatályon kívül helyezéséről már most rendelkezni szükséges**. Tekintve, hogy az önkormányzati rendelet magasabb szintű jogszabállyal nem lehet ellentétes annak rendelkezéseit nem ismételheti meg. A **bírságok** (közigazgatási, helyszíni) **mértéke fenti szabályozásoknak megfelelően került meghatározásra.**

**A helyszíni bírságra vonatkozó szabályozást tartalmazza a közigazgatási szabályszegések szankcióiról 2017. évi CXXV. törvény** **alapján**:

„**27. §**(1) E törvény alkalmazásában fiatalkorú **az, aki a szabálysértés elkövetésekor a tizennegyedik életévét betöltötte, de a tizennyolcadikat még nem.**

(2) Fiatalkorú esetén

*a)*a szabálysértési elzárás leghosszabb tartama harminc nap, halmazati büntetés esetén negyvenöt nap,

*b)*a pénzbírság legmagasabb összege ötvenezer forint, szabálysértési elzárással is büntethető szabálysértések esetén százezer forint,

*c)***a helyszíni bírság legmagasabb összege huszonötezer forint…..”**

(3) Fiatalkorúval szemben pénzbírságot vagy helyszíni bírságot csak akkor lehet kiszabni, ha a fiatalkorú annak megfizetését vállalja. Helyszíni bírság törvényes képviselő jelenléte nélkül nem szabható ki.

(4) A 23. §-ban foglalt rendelkezés a fiatalkorúakkal szemben nem alkalmazható.

(5) Fiatalkorúval szemben közérdekű munkát akkor lehet kiszabni, illetve a 142. § (1) bekezdése akkor alkalmazható, ha a határozat meghozatalakor betöltötte a tizenhatodik életévét.

**7-9. §-hoz**

Azon egyes magatartásokat tartalmazza, amelyek a közösségi együttélés alapvető szabályai megsértésének minősülnek.

Ezek az alábbiak:

* Kereskedelmi és vendéglátási tevékenység
* A köztisztaság fenntartása
* Házszámtábla kihelyezése.

**10. §-hoz**

A hatályba lépésről, valamint hatályon kívül helyezésről rendelkezik.